paragraph_text: Ljubuško polje je krško polje u zapadnom dijelu Hercegovine. Zahvaća površinu od oko 25 km². Dugačko je 10 kilomera, a široko između 2,5 i 3 kilometra. Okruženo je vapnenačkim brdima Buturovica i Jurjevica. Dolinom rijeke Trebižat otvoreno je prema Neretvi. Na zapadnom obodu polja protječe rijeka Mlade, a na istočnom potok Proboj, dok se sredinom polja pruža tok Vrioštice.